Zmluva o poskytovaní služieb v oblasti VO č. 09/2013                                                    KM Prestige consulting, s.r.o./Obec Beckov

Zmluva o poskytovaní služieb v oblasti verejného obstarávania 

č. 09/2013
uzatvorená podľa § 269 ods. 2 zákona č. zákona č. 513/1991 Zb. (Obchodný zákonník) v znení neskorších  predpisov

čl. I. 

Zmluvné strany
1.       
KLIENT:

Obec Beckov
Zastúpenie :

Karol Pavlovič, starosta

Sídlo :


Beckov 180   

PSČ: 


916 38   
Štát: 


Slovenská republika   

IČO: 


00311413   

DIČ:


2021091336
Kontaktné miesto (miesta): Obecný úrad, Obec Beckov, 916 38 Beckov 180
Kontaktná osoba: 
Ing. Marika Jurčacková, projektová manažérka – mail:  projekty@obec.beckov.sk

Telefón: 

+421 327742728 (Ing. Jurčacková), 




+421 327742724 (p. Hurtíkova)
Fax: 


+421 327742726  

E-mail: 

projekty@obec-beckov.sk   

Web: 


http://www.obec-beckov.sk   




(ďalej len “klient” v náležitom gramatickom tvare)

2.
POSKYTOVATEĽ:

KM Prestige consulting, s.r.o.

Sídlo:



Soblahovská 1112/41, 911 01 Trenčín

Zastúpenie: 
JUDr. Katarína Mrázová, konateľka

IČO: 
45 685 029

DIČ:
2023084998

Označenie registra:
Obchodný register Okresného súdu v Trenčíne

Číslo zápisu:
Oddiel: Sro, vl. č. 23385/R

Bankové spojenie: 

Číslo účtu: 


Tel: 
+421 905 834056

E-mail: 
katka.mrazova@gmail.com
Web: 
http://www.obstaravanie.eu http://obstaravanie.com
 


(ďalej len “poskytovateľ” v náležitom gramatickom tvare)

čl. II. 

Predmet zmluvy

1. Touto zmluvou sa poskytovateľ zaväzuje, že bude klientovi poskytovať služby v oblasti verejného obstarávania uvedené v tomto článku a klient sa zaväzuje zaplatiť poskytovateľovi odplatu za poskytnuté služby v zmysle tejto zmluvy a poskytnúť súčinnosť pre riadne plnenie tejto zmluvy. 

2. Poskytovateľ bude pre klienta poskytovať služby spočívajúce v zabezpečení verejného obstarávania – konkrétne zabezpečí realizáciu verejného obstarávania: 
a) Štúdia - Stratégia rozvoja cestovného ruchu v obciach Beckov, Čachtice a Modrovka – komplexný analyticko-strategický dokument 

b) Propagácia -Počítačové služby pre projekt: Stratégia rozvoja cestovného ruchu v obciach Beckov, Čachtice a Modrovka s predpokladanou 

c) Všeobecné služby - Tlačové služby pre projekt Stratégia rozvoja cestovného ruchu v obciach Beckov, Čachtice a Modrovka
d) Konferencia – 2x.
Presný opis predmetu obstarávania pre všetky zákazky dodá klient.
3. Službami podľa tejto zmluvy  sa rozumie (podľa druhu postupu verejného obstarávania) najmä:

a) príprava súťažných podkladov/výzvy v zmysle informácií a pokynov poskytnutých klientom,

b) zverejnenie vyhláseného postupu zadávania zákazky v zmysle zákona o verejnom obstarávaní (zahŕňa vypracovanie príslušného typu oznámenia/výzvy na predkladanie ponúk a jeho/jej odoslanie príslušným orgánom (výzvu na svojej internetovej stránke - profile, ak je to potrebné však uverejňuje klient v zmysle pokynov poskytovateľa), 

c) zabezpečenie činností súvisiacich s priebehom verejného obstarávania:

ca) vysvetľovanie súťažných podkladov podľa § 38 zákona o verejnom obstarávaní, 

cb) administráciu procesu otvárania ponúk (vrátane vyhotovenia príslušnej zápisnice), 

cc)  administráciu procesu posudzovania splnenia podmienok účasti v spolupráci s poverenými osobami klienta (vrátane vyhotovenia príslušnej zápisnice),

cd) administráciu procesu vyhodnotenia ponúk (vrátane vyhotovenia príslušnej zápisnice - členov komisie navrhuje klient v s prihliadnutím na § 40 zákona o verejnom obstarávaní,
ce) vypracovanie príslušných upovedomení a oznámení pre uchádzačov, príp. záujemcov,
cf)  riešenie prípadných revíznych postupov.

d) vypracovanie a odoslanie príslušných oznámení po ukončení procesu verejného obstarávania (napr. oznámenie o výsledku, informácia o uzavretí zmluvy a pod.), ak je vyžadované podľa zákona,
e) poskytovanie poradenstva pri realizácií postupu zadávania zákaziek uvedených v ods. 2 tejto zmluvy.

4. Zmluvné strany sa dohodli, že poskytovanie súťažných podkladov/výzvy a odosielanie všetkej korešpondencie vo verejnom obstarávaní, ako aj posielanie dokladov do Centrálneho registra dokumentov verejného obstarávania (§9 ods. 7, § 49 ods. 5 zákona o verejnom obstarávaní) a na profil verejného obstarávateľa bude zabezpečovať klient sám, na svoje náklady, a to v zmysle pokynov dodaných poskytovateľom.

5. Služby podľa tejto zmluvy budú poskytované v sídle poskytovateľa, pokiaľ nebude medzi zmluvnými stranami dohodnuté inak.
6. Komunikácia medzi zmluvnými stranami bude prebiehať najmä e-mailovou formou medzi kontaktnými osobami uvedenými v čl. I tejto zmluvy.
7. Pri realizácii zákaziek uvedených v čl. II tejto zmluvy nebude uskutočnená el. aukcia. 

Článok III.
Práva a povinnosti zmluvných strán 
1. Poskytovateľ je povinný vykonávať služby podľa článku II. riadne a včas a v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

2. Klient sa zaväzuje poskytovateľovi poskytovať všetku potrebnú súčinnosť – najmä tým, že poskytovateľovi v dohodnutom termíne odovzdá všetky informácie a dokumenty, ktoré sú potrebné pre riadne poskytovanie služieb podľa tejto zmluvy. To sa týka najmä informácií potrebných pre vypracovanie súťažných podkladov, príp. výzvy (najmä opis predmetu obstarávania, za správnosť ktorého nezodpovedná poskytovateľ, ale klient) a iných dokumentov (napr. mená členov komisie, ktoré navrhuje klient, s prihliadnutím na § 40 zákona o verejnom obstarávaní).

3. Klient sa zaväzuje, že bude poskytovateľa vždy ihneď informovať o všetkých informáciách, ktoré sa týkajú tohto verejného obstarávania – najmä mu okamžite oznamovať doručenie akejkoľvek korešpondencie týkajúcej sa  verejného obstarávania, ktoré je predmetom tejto zmluvy a túto korešpondenciu mu bezodkladne odstúpiť (poskytovateľ teda nenesie zodpovednosť za zmeškanie lehôt v prípade, ak klient neinformuje poskytovateľa včas, príp. mu včas nedodá potrebné podklady).  

4. Klient sa zaväzuje  riadne a včas komunikovať na primeranej úrovni s poskytovateľom (najmä mu poskytovať v prípade potreby ďalšie pokyny a rozhodnutia).

5. Poskytovateľ sa zaväzuje nesprístupniť tretím osobám informácie, ktoré klient označí ako dôverné alebo ako obchodné tajomstvo.

6. Poskytovateľ sa zaväzuje informovať klienta včas o všetkých skutočnostiach, o ktorých sa dozvie pri tomto verejnom obstarávaní a ktoré by mohli mať pre klienta význam pri jeho rozhodovaní (stačí oznámenie e-mailom kontaktnej osobe uvedenej v čl. I tejto zmluvy). 

7. Poskytovateľ sa zaväzuje strpieť v prípade, ak je táto zmluva spolufinancovaná z nenávratného finančného príspevku, výkon kontroly/auditu/overovania súvisiaceho s plnením tejto zmluvy kedykoľvek počas platnosti a účinnosti tejto zmluvy a to oprávnenými osobami (či už klienta alebo inými osobami určenými na základe príslušnej zmluvy o poskytnutí nenávratného finančného príspevku uzavretej medzi ministerstvom a klientom) a poskytnúť im všetku potrebnú súčinnosť.

Článok IV.
Odplata, platobné podmienky 
1. Odplata za predmet zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a predstavuje:

Cena bez DPH........... 985,- €, slovom deväťstoosemdesiatpäť 0/100 Eur 

DPH: 20%.......................0,- €, slovom nula 0/100 Eur

Cena s DPH................ 985,- €, slovom deväťstoosemdesiatpäť 0/100 Eur

Poskytovateľ nie je platcom DPH.

2. V odplate uvedenej v odseku 1 sú zahrnuté aj náklady poskytovateľa ako napr. náklady na telefón a pod. V prípade, ak by bolo nevyhnutné cestovať mimo miesta dohodnutého ako miesto poskytovania služieb (napr. na Úrad pre verejné obstarávanie), príp. uskutočňovať telefonické rozhovory do zahraničia, bude o tieto náklady zvýšená odplata uvedená v ods. 1 tohto článku. Tieto náklady však musia byť vopred odsúhlasené klientom.

3. V prípade, ak klient rozhodne o zrušení ktoréhokoľvek verejného obstarávania uvedeného v čl. II tejto zmluvy (alebo všetkých), príp. mu to nariadi Úrad pre verejné obstarávanie alebo poskytovateľ NFP (ak je predmet zákazky financovaný z NFP) z dôvodov, ktoré nezapríčinilo pochybenie poskytovateľa alebo z dôvodov, na ktoré poskytovateľ upozornil klienta, zaväzuje sa klient uhradiť odplatu v plnej výške uvedenej v ods. 1 tohto článku.

4. Odplata bude uhradená poskytovateľovi na základe faktúry, ktorú poskytovateľ vystaví a doručí klientovi po odoslaní oznámenia o výsledku vyhodnotenia ponúk všetkým uchádzačom aj v poslednej zákazke uvedenej v čl. II ods. 2  tejto zmluvy, prípadne po odoslaní oznámenia o zrušení zákazky uchádzačom (t.z. v momente, kedy budú buď odoslané oznámenia o výsledku vyhodnotenia uchádzačom vo všetkých zákazkách alebo bude odoslané oznámenie o zrušení aj poslednej zákazky). 

5. Splatnosť faktúry je  14 dní odo dňa jej doručenia klientovi.     

Článok V.
Odstúpenie od zmluvy 

1. Klient je oprávnený odstúpiť od tejto zmluvy v prípade podstatného porušenia tejto zmluvy zo strany poskytovateľa. Zmluvné strany považujú za podstatné porušenie tejto zmluvy tieto prípady, ak poskytovateľ:

a) bude preukázateľne poskytovať služby v rozpore s podmienkami dohodnutými v tejto zmluve. Musí ísť o vady, na ktoré bol poskytovateľ klientom v priebehu poskytovania služieb písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu,

b) v rozpore s  ustanovením tejto zmluvy prestal poskytovať služby alebo inak prejavuje svoj úmysel nepokračovať v plnení tejto zmluvy,

c) bez  predchádzajúceho  súhlasu klienta, prevedie všetky, alebo niektoré práva a záväzky vyplývajúce z tejto zmluvy na tretie osoby.

2. Poskytovateľ je oprávnený odstúpiť od tejto zmluvy v prípade podstatného porušenia tejto zmluvy zo strany klienta. Zmluvné strany považujú za podstatné porušenie tejto zmluvy tieto prípady, ak klient:

a) nebude poskytovať poskytovateľovi potrebnú súčinnosť podľa tejto zmluvy (napr. neoznámi poskytovateľovi doručenie korešpondencie týkajúcej tohto verejného obstarávania a pod.) 

b) zatají poskytovateľovi relevantné informácie týkajúce sa tohto verejného obstarávania, ktoré by mohli mať vplyv na rozhodnutie poskytovateľa uzavrieť túto zmluvu alebo na postup poskytovateľa pri plnení tejto zmluvy,

c) bude ho verejný obstarávateľ nútiť k činnosti, ktorú je možné kvalifikovať ako protizákonnú.

3. Odstúpenie od zmluvy musí byť písomne doručené druhej strane a jeho účinky nastávajú dňom doručenia druhej zmluvnej strane.
čl. VI.

Záverečné ustanovenia

1. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť nadobudne v deň nasledujúci po dni, v ktorom bude  táto zmluva zverejnená v súlade s § 47a ods. 1 Občianskeho zákonníka.

2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
3. Vzťahy neupravené touto zmluvou sa riadia ustanoveniami Obchodného zákonníka v platnom znení a ďalšími právnymi predpismi Slovenskej republiky. 
4. Táto zmluva je vyhotovená v 3 rovnopisoch, z ktorých poskytovateľ po jej  podpísaní obdrží jedno vyhotovenie a klient obdrží dve vyhotovenia.
V Beckove, dňa 21.08.2013


V Trenčíne, dňa 21.08.2013

.........................................................


...........................................................

          Karol  Pavlovič
 

                    

JUDr. Katarína Mrázová

     starosta Obce Beckov           



        konateľka

